 Ìtàn ààrẹ John Pompe Magufuli dàbi ti YarAdua Nàìjíríà àti Atta Mills ti Ghana Bí àwọn ààrẹ ilẹ adúláwọ ṣe máa n lo sáà wọn tán lórí oyè, bẹẹ ni àwọn míràn máa n kú sórí àléfà. Bí ti ààrẹ Tanzania, John Magufuli se ku ti aríyànjiyàn sì wà lórí ikú rẹ ni náà lo ri ti kò si ẹni to mọ idí ikú àwọn olórí orílẹ-èdè ilẹ Afíríkà mííràn. Àwọn ààrẹ orílẹ -èdè mẹjọ ni a ṣe àkọjọ pọ wọn ti wọn ku si ori aléfà. Ààrẹ John Pompe Magufuli 2021 John Pombe Joseph Magufuli Ààrẹ orílẹ -èdè Tanzania John Pompe Magufuli náà ti darapọ mọ àwọn olórí orílẹ-èdè to kú sórí àléfà. Okú ni ọjọ kétàdinlógún, oṣù kẹta, ọdún 2021 lẹyìn oṣù péréte tó jáwé olúbori nínú ìbò ààrẹ lẹni ọdún mọkànlélọgọta. Gẹgẹ ìgbákejì ààrẹ ṣe sọ Semia Suluhu Hassan ààrẹ àná kú látparí àìsàn ọkàn tó ti n bá fíra láti bi ọdún mẹwàá sẹyìn. Ìkéde yìí wáyé lẹyin bi ọsẹ méjì ti kò sí ẹni tó kófìrí rẹ ni àwùjọ, tí àwọn ènìyàn sì bẹrl si ni tẹnubọlẹ nípa ìlera rẹ àti pé níbo ni ààrẹ wà. Ààrẹ Pierre Nkurunziza 2020 Nkurunziza ààrẹ Burundi nigba kan ri president Pierre Ààrẹ Burundi tẹlẹrí kú ni ẹni ọdún márùnléláàdọta nínú oṣù kẹfà ọdún 2020. Gẹgẹ asṣójú orílẹ-èdè náà Willy Nyamitwe, NKuruziza ṣe sọ pé àìsàn ọkàn lo pa aèyí tó yàtọ sí ahesọ to n tànkálẹ Gẹgẹ bi àtẹjíṣẹ kan lórí twitter lọjọ kẹjọ oṣù kẹrin ọdún tó kọjá pé  àgbárí jọ àwọn dókítà ko le dóòlà ẹmí rẹ lẹyìn to ni àìsàn ọkàn Ọdún mẹẹdógún ni Pierre lo gẹgẹ bi ààrẹ Burundi Ààrẹ Michael Sata 2014 Ààrẹ orílẹ-èdè Zambia Micael sata ku ni éni ọdún mẹtàdínládọrin, lẹyìn to lọ gba ìtọjú ni ilé ìwòsàn kan ti wọn ko dárúkọ ni ilẹ Gẹẹsì ní ọjọ kejìdílọgbọn oṣù kẹwàá, 2014. Ìròyìn sọ pé àìsàn to jọ mó ti ọkà náà lo paa. Lẹyìn ìjáwé olúborí rl ni ọdún 2011, oniruuru ẹrí to ko fídímúlẹ lo n tàn ka gbogbo oríll-èdè Zambi. Nígbà ti wọn ko rii ni àárín àwùjọ mọ, ni ọpọ ènìyàn bẹrl si ni sọrọ nípa ìlera rẹ Ààrẹ John Atta Mills 2012 John Atta Mills Ààrẹ Ghana John Attah Mills tí ààrun jẹjẹrẹ pa, kú sí ilé ìwòsàn kan ní ìlú Accra lọdún 2012. Àtẹjáde kan láti ọfíísì ààrẹ ẹni ọdún mẹjidínláàdọrin ni ààrin wákàti díẹ tó papòdà sọ pe ó ṣe àìsàn sùgbọn ko sọ ẹkúnrẹrẹ àlàyé. Ọdún 2008 lo górí àléfa, tó si ṣe ìjọba fún ọdún mẹta péré. Ààrẹ JBingua wa Mutharika 2012 Bingu wa Mutharika Ààrẹ míràn tó tún kú ni 2012 ni Bingu wa Mutharika ti Malawi Àìsàn ọkàn náà lo pa òun náà nínú oṣù kẹrin ọdún, lẹyin ọjọ méji ló gbèkurujẹ lọwọ ẹbọra lẹni ọdún mẹjìdílọgọrin. Ọdún mẹjọ lo fi sin orílẹ-èdè rẹ ti ó sì ni àṣeyọri tó pọ gidi, nítori ètò ounjẹ àti iṣk ọgbìn tó gùnlé. ÀàrẹMeles Zenawi 2012 Oṣù kẹjọ ni àsojú ìjọba orílẹ- èdè Ethopia Meles Zenawi kú lọddun 2012 lẹni ọdún mẹtàdílọgọta nilé ìwòsàn ilẹ òkèrè kan gẹgẹ bí ìjọba ṣe sọ. Ìjọn orílẹ-èdè Ethopia kò sọ ni pàtó irú ikú tó paa sùgbọn àgbẹnusọ EU kan sọ pe Brussels ni Belgium ló kú sí. Ọpọlọpọ oṣu ni Meles ko fi yọju si àwùjọ, ti ìròyìn nípa ilera rẹ si gbálẹ kan nígbà ti ko péjú síbi ìpàdé kan tó wáye ni Addis Ababa. Ọdún mọkànlélógún ni Meles fi jẹ àrẹ láti ọdún 1991 si 1995 to si di asoju ijọba láti ọdun 1995 si 2012 ÀàrẹMoammar Gadhafi 2011 Gadaff Adari orílẹ-èdè Libya tẹlẹrí ti àwọn agbénipa pa. Ó kú ni ìlú rẹ Sirte ni éni ọdún mọkàndiláàdọrin, nígbà ti àwọn alatako ìjọba pá lẹyìn tó dar;i fún ọdún mẹjìlélógójì. Moammar gorí àléfà lọdun 1969 lásìkò ti wọn dítẹ gbàjọba ti wan sì yọ ọba Idris ti àwọn ilẹ gẹẹsì gbé síbẹ. Lásìkò rẹ fún bi ọdún méjìlélógójì náà lo sé àgbékalẹ ètò ìṣèjọba tírẹ, ó gbárùkò tí àwọn ọmọogun abẹlé bi IRA ni ìhà Nothern Ireland àti Abu Sayyaf ti Philipine, bákan náà lo n sàkóso North Africa to si jk olórí tó n fi ipa ṣe ìjọba to si burú janjan. Ààrẹ Umaru Musa YarAdua 2010 Umar YarAdua Ààrẹ YarAdua kú lẹni ọdún mẹjìdílọgọta nítori àìsàn Pericarditis àìsàn tó niṣe pẹlú ọkàn ni orílẹ-èdè Saudi Arabia Ó di ààrẹ Nàìjíríà lọdún 2007, lẹyìn àrẹ olusegun Obasanjo, ó si jẹ ààrẹ náà fún ọdún mẹta. Lẹyìn tó wọlé gẹgẹ bi ààrẹ Nàìjíríà ni ìlera rl bẹrẹ si ni mẹhẹ. Ààrẹ Joan Bernaredo Vieira 2009 Joao Bernardo Vieira ti Guinea-Bissau Ààrẹ Guinea Bissau ni àwọn agbénipa pa nínú oṣù kẹta ọdún 2009 ni ẹni ọdún mọkàndiláàdọrin Gẹgẹ bi àtẹjáde nigbà náà, àwọn ọmọogun lo yin nibọn gẹgk bi ọnà láti gbẹsan. Lọdun 1978, ó dí àsojú ìjọba ó sì gba ìjọba lọdún 1980tí ó sì wà lórí àléfà fún ọdún mọkàndílógún. O tún di ààrẹ alágbáda tó sì lo ọdún mẹrin míírà. Ní ọdún 2005, Vieira ó tún jáwé olúborí nínú ìdìbò ààrẹ mííràn. Ó dari fún ọdún mọkànlélọgbọn : Ìtàn àti ikú ààrẹ John Pompe Magufuli dàbi ti ààrẹ Nàìjíríà nígbà kan ri Umar Musa YarAdua, Pierre Nkurunziza ti Burundi, John Attag ti Ghana àti àwọn ààrẹ mẹrin míìràn ti wọn kú sórí oyè. 